Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 813/12/7701	Bardejov, 6.3.2014
EEČ : 2-54-42-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.12.2012, spisová značka Pv 813/12/7701, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 28.12.2012, spisová značka Pv 813/12/7701, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX zo dňa 28.12.2012 sp. zn. Pv 813/12, ktoré nadobudlo právoplatnosť dňa 19.01.2013, bolo podľa § 216 ods. 1 Trestného poriadku podmienečne zastavené  trestné  stíhanie proti XXXXX stíhanému pre prečin ublíženia na zdraví podľa § 156 ods. 1 Trestného zákona pre skutok, že dňa 02. 09. 2012 v čase okolo 20.15 hod. v Bardejove na ul. Mlynskej pred vchodovými dverami do Bowling klubu nachádzajúcom sa v objekte Mestskej športovej haly Mier, teda na mieste verejnosti prístupnom bezdôvodne fyzicky napadol z Bowling klubu vychádzajúceho XXXXX, nar. 27. 10. 19á7, trvalo bytom XXXXX, ul. Pod papierňou 45 a to tak, že ho jedenkrát strčil rukami do oblasti chrbta a jedenkrát ho udrel otvorenou dlaňou ruky do oblasti ľavého oka, kde po tomto fyzickom napadnutí XXXXX ušiel bez slov od vchodových dverí baru na schodisko a následne k objektu hotela Šariš k stojanu na bicykle, kde čakal na svojich kamarátov a kde pri stojane na bicykle znova obv. XXXXX fyzicky napadol tam prítomného XXXXX, nar. 26. 04. 1989, trvalo bytom XXXXX, ul. Pod papierňou 61 tak, že ho zozadu chytil za ramená a sotil na zem, pričom v dôsledku pádu na zem si XXXXX narazil nos o betón, následne po tomto sa snažil zabrániť v pokračovaní fyzického útoku na XXXXX tam prítomný XXXXX, nar. 13. 05. 1992, trvalo bytom XXXXX, ul. Fučíkova 34, ktorého obv. XXXXX fyzicky napadol tak, že ho päsťou ruky udrel do oblasti hlavy v dôsledku čoho spadol XXXXX na zem a po páde na zem ho udrel zozadu päsťou ruky do oblasti temena hlavy, čím takto svojím konaním spôsobil poškodenému XXXXX z Bardejova zranenie a to pomliaždenie ľavého oka s práceneschopnosťou v trvaní od 03. 09. 2012 do 13. 09. 2012, čo predstavuje 11 dní, XXXXX z Bardejova zranenie a to zlomeninu nosovej kostičky s dobou liečenia od 03. 09. 2012 do 09. 09. 2012, čo predstavuje 7 dní, pričom XXXXX počas fyzického napadnutia neutrpel žiadne zranenie, ktoré by si vyžiadalo lekárske ošetrenie. 

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Po uplynutí skúšobnej doby bolo vykonané šetrenie ohľadne správania sa XXXXX počas skúšobnej doby. Z vyžiadaných správ z  Obvodného oddelenia PZ v Bardejove,  z odpisu registra trestov a z výpisu z evidencie priestupkov príslušného obvodného úradu, prokurátor okresnej prokuratúry zistil, že obvinený XXXXX viedol počas skúšobnej doby riadny život a preto splnil zákonné podmienky pre postup podľa § 217 ods. 1 Trestného poriadku.

Z uvedených dôvodov bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor